U Makarskoj je danas napadnut 66-godišnji poduzetnik Jozo Čorić koji je od zadobivenih ozljeda preminuo, javlja Slobodna Dalmacija. On je napadnut danas popodne u ulici Put velikog brda oko 16.50 sati, a preminuo je oko 18.30 sati u vozilu Hitne pomoći koje ga je teško ozlijeđenog prevozilo u Split.

Makarska je trenutno puna policije koja istražuje zašto je ubijen ovaj vlasnik obrta za prijevoz putnika "Kika" čije prostorije se nalaze u neposrednoj blizini PP Makarska.

Doznajemo da su napadači ili napadač od Čorića oteli više od 200 tisuća kuna i nepoznati iznos eura koje je ovaj poduzetnik upravo nosio sa sobom.

Policija intenzivno radi na pronalasku počinitelja i pronalasku eventualnih svjedoka kojih bi trebalo biti jer se napad dogodio usred dana.